- Dad Fngewe
- ←
- 7
- →

7
Knabasam i kfulung faldam
1 Tingàgu, flinge ge i tdògu ge,
na nangam nlifet i kafngewegu ge.
2 Toom fkah di nawam fngewegu ge du fye mlawil ge,
na toom fangeye i klaloam i dad tdògu ge, salngad i kafgeyem i dadmatam.
3 Toom fkah di fandamam,
na di nawam i dad tdògu ge, du fye laam glifet dun.
4 Knabasam i kfulung, salngad i kakabasam i flanekam,
na knabasam i kaglabat, salngad i kakabasam i demem sgalak,
5 du én kamlung ge di boyo i libun mlafà i yaanan,
na gafadnan ge di kladal taluan.
Nang faloh i nawayu di ayè i libun mlafà i yaanan
6 Satu duh meye agu di bintanà i gumnègu.
7 Na teengu dee sawang lagi na kulang kfulungla,
bay teengu satu di dale i landè kaglabatan.
8 Magu kenen di dalan mdadong di gumnè i satu libun,
na là mlo mdadong kenen di gumnean.
9 Na i kagkah i duh, fan sdaf,
na tafan kifu.
10 Na snitong i libun i lagi ani,
na kamlaweh kenen i klaweh i libun mkat lagi,
na tafandaman kiboan moyo kenen.
11 Labè kenen na landè kyaan,
na dee gal gusalun, na laan gal mnè di gumnean.
12 Slaan déén kenen di kilil i dalan, slaan déén di fadyan di gunundad to,
fatanan du neyen ku simto bnoyon.
13 Na di kiten i lagi ani, lkafan, na nalakan,
na too meye di kenen na manan,
14 “Duh ani tadnohògu i fakanggu,
na nun utengu mdà di kadsùgu.
15 Taman fanngabalta ge,
na du teenta ge taman smitong agu.
16 Na nlafingu i gumilègu
i too fye baweh batak safut fdu di banwe Idyif.
17 Na tankokgu fangbun i gumilègu
i dnagit mira, alo, na sinamon.
18 Taman magin ge deg du nimòta i knayèta
i gaflehew gite kel mwal.
19 Là déén yaangu di gumnè,
du mawag gusalun.
20 Neben sa bong filakan,
taman laan mlal samfulê, lwe linggu fa.”
Ani gman i libun mlafà i yaanan.
21 Na tagboyon lagi ani
fagu di kladal i dad gmanan.
22 Taman fanlalan lalò i libun ani,
salngad i baka dyol salu di gumatin,
salngad i uhe mfawel di fawel,
23 na nun tbak di fufungan,
salngad i anuk di bnas mayeng ditù di fawel,
laan gadè i gukelan kadang di fati.
24 Dad ngàgu, flinge gamu i tdògu gamu,
na mimen gamu i mangu ani.
25 Nangyu faloh i nawayu magin di ayè i libun gambet ani,
na nang gamu mlalò i kenen dalan.
26 Du tadee lagi falmon,
na i dad lagi tamati du mdà di kenen, làyu gse dun du toodee.
27 Na ku salu gamu di gumnean, én sa gusaluyu di banwe i dadmati,
na i dalanyu ani salu di fati.

- Dad Fngewe
- ←
- 7
- →

© 1998 WBT